recursal/SuperWikiNEXT-32B huggingface dataset:
Moudárin majakka

|  |  |
| --- | --- |
| Sijainti | 
Välimeri, KytheraKreikka |
| Vesistö | 
EgeanmeriView and modify data on Wikidata  |

Arkkitehtuuri| Korkeus | 
25 m |

Historia| Valmistunut | 
1857 (kunnostettu 1901) |
| Automatisoitu | 
1989 |

Varustus| Valon korkeus | 
114,0 mView and modify data on Wikidata  |
| Valonkanto | 
37,0 kmView and modify data on Wikidata  |
| Valon ominaisuudet | 
Fl(3) W 30sView and modify data on Wikidata  |

Tunnisteet| Admiralty | 
N4066View and modify data on Wikidata  |
| NGA | 
113-15048View and modify data on Wikidata  |

Kartta

|  |  |
| --- | --- |
| Koordinaatit | 
36° 22′ 52″ P, 22° 57′ 00″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Moudárin majakka** (kreik. φάρος Μουδαρίου) on vuonna 1857 rakennettu majakka Välimeressä sijaitsevan ja Kreikalle kuuluvan Kytheran saaren pohjoiskärjessä, Spathínniemellä. Majakka on yksi Kreikan suurimmista, ja se on 25 metriä korkea. Se toimii aurinkoenergialla. Majakka väläyttää kolme valkoista väläystä puolen minuutin välein.

Kytheran asukkaat kutsuvat majakkaa myös nimellä "Karaváksen valo", sillä se sijaitsee lähellä Karaváksen kylää. Toisinaan majakkaa nimitetään myös "Spathín valoksi". Majakasta voi hyvällä säällä nähdä koko Lakonianlahden.

Historia
--------

Moudárin majakka rakennettiin Kytheran ollessa brittivallan alla, ja se valmistui vuonna 1857. Majakka ja sen yhteydessä olevat asuinrakennukset rakennettiin huokoisesta ja pehmeästä kivestä. Alueelle aikoinaan saapunut raemyrsky sai aikaan reikiä majakkatornin pohjoispuolelle ja asuinrakennuksiin. Majakassa oli alun perin Chance Brothersin valmistama pyörivä ensiluokkainen linssi. Linssin avulla valo näkyi 45 kilometrin päähän. Tämän ja korkeuden ansiosta majakan valo oli yksi ensimmäisistä valoista, minkä Kreikkaa lähestyvät alukset havaitsivat. Valon lisäksi aikoinaan päiväaikaan käytettiin myös lippuja merkiksi aluksille. Vuonna 1901 majakka kunnostettiin ja se alkoi toimia kerosiinilampulla. Toisessa maailmansodassa Moudárin majakka ei ollut toiminnassa, ja se käynnistettiin uudelleen vuonna 1945. Majakka kärsi sodassa pieniä vaurioita. Vuonna 1989 majakka automatisoitiin aurinkoenergialla toimivaksi, mutta silti majakassa asuu yhä majakanvartija.

Katso myös
----------

* Kytheran eteläosassa sijaitsee Kapsálin majakka.

Lähteet
-------

1. 1 2 3 4  De Wire, Elinor; Reyes-Pergioudakis, Dolores: "Lighthouses of Crete, Kythira, and Antikythira", *The Lighthouses of Greece*, s. 155. Pineapple Press Inc, 2010. ISBN 1561644528. Teoksen verkkoversio (viitattu 1.4.2012). (englanniksi)
2. 1 2 3 4  The Historical Monuments of Kythera Visit Kythera.  Arkistoitu 13.3.2012. Viitattu 1.4.2012.

Aiheesta muualla
----------------

* Kuvia majakasta (englanniksi)
Epäsäännöllinen galaksi NGC 1427-A
**Epäsäännöllinen galaksi** (tyypin I ja Irr galaksi) on galaksi, jonka muoto on epämääräinen. Epäsäännöllinen galaksi ei ole kierteisgalaksi, sauvaspiraaligalaksi, elliptinen galaksi tai linssimäinen galaksi eli mikään Hubblen galaksiluokitukseen sopiva galaksi. Irr I -tyypin galakseissa on jonkinlaista rakennetta. Nämä voidaan jakaa spiraalimaista rakennetta omaaviin Sm-galakseihin ja jos tätä ei ole, niin Im-tyyppiin. Irr II -tyypin galakseissa ei ole mitään rakennetta, niiden ulkoasu on täysin satunnainen. Epäsäännölliset kääpiögalaksit tyyppiä dI tai dIrrs ovat runsaasti kaasua sisältäviä, luultavasti nuoria pieniä galakseja. Näiden tähtien metallipitoisuus on alhainen, ja oletetaan, että nämä galaksit olivat maailmankaikkeuden ensimmäisiä galakseja.

Esimerkkejä epäsäännöllisistä galakseista
-----------------------------------------

Epäsäännöllinen galaksi M82 - "Sikarigalaksi"
* IC 1613
* IC 10
* Leo A
* M82 - "Sikarigalaksi"
* NGC 1569
* NGC 3109
* Pegasuksen epäsäännöllinen kääpiögalaksi
* Phoenix-kääpiögalaksi
* Sculptor - kääpiögalaksi
* Sextans A
* Wolf-Lundmark-Melotte
**Epätäydellinen avioliitto** oli Ruotsin ja Suomen vuoden 1734 lain naimiskaaren mukainen miehen ja naisen yhteiselämän muoto, joka syntyi tuomioistuimen päätöksellä eikä vihkimisellä kuten tavanomainen avioliitto. Suomen nykyisen avioliittolain mukaan epätäydellisiä avioliittoja ei voi syntyä. Avioliittolaki tuli voimaan vuoden 1930 alussa. Aikoinaan tuomioistuin saattoi julistaa miehen ja naisen aviopuolisoiksi kahdessa tapauksessa. Ensiksi jos mies oli maannut morsiamensa ja jompikumpi karttoi vihkimistä. Toiseksi jos mies makasi naisen antamalla avioliittolupauksen, mutta ei suostunutkaan vihille. Naisen vaatimuksesta tuomioistuin voi tällöin julistaa hänet miehen vaimoksi. Epätäydellinen avioliitto esti muun avioliiton solmimisen ja se voi purkautua vain tavanomaisen eli täydellisen avioliiton tavoin (avioero). Epätäydellisessä avioliitossa syntyneiden lasten asema vastasi aviolapsen asemaa.

Lähteet
-------

1. ↑  *Otavan iso tietosanakirja*. Osa 2, palstat 1014–1015, hakusana epätäydellinen avioliitto. Helsinki: Otava, 1962.
2. ↑  Vuoden 1734 lain naimiskaaren 3 luku 9 ja 10 pykälät.
3. ↑  *Spectrum,* WSOY 1976–1983, ISBN 951-0-07239-7, hakusana avioliittolainsäädäntö, osa 1, sivu 588.
**Tathagata Roy** (s. 14. syyskuuta 1945) on intialainen poliitikko, joka toimi Meghalayan kuvernöörinä vuosina 2018–2020. Hän oli myös Tripuran (2015–2018) ja Arunachal Pradeshin kuvernööri (2016). Toimittuaan viisi vuotta kuvernöörinä Meghalayassa ja Tripurassa Roy vapautettiin tehtävästä ja hänen seuraajaksensa Meghalayaan nimitettiin Satya Pal Malik.

Roy on hindunationalistisen Rashtriya Swayamsevak Sangh -järjestön jäsen vuodesta 1986, Intian kansanpuolueeseen hän liittyi 1990. Vuosina 2002–2006 hän sai tehtäväkseen johtaa kansanpuoluetta Länsi-Bengalin osavaltiossa. RSS:n jäsenyyden aikana hän ystävystyi Narendra Modin kanssa. Kun vuonna 2002 Gujaratin väkivaltaisuudet alkoivat, hän oli ensimmäisiä tuolloin Gujaratin pääministerinä toimineen Modin puolustajia.

Roy on työskennellyt rakennussuunnittelijana ja osallistunut Kalkutan metron suunnitteluun. Myöhemmin hän siirtyi Kalkutassa sijaitsevan Jadavpur Universityn professoriksi ja toimi perustamansa rakennusteknillisen laitoksen johdossa. Hän on kirjoittanut viisi kirjaa englanniksi ja bengaliksi.

Roy tunnetaan aktiivisena sosiaalisen median käyttäjänä, jonka radikaalit näkemykset ovat herättäneet useita kohuja.

Perhe- ja yksityiselämä
-----------------------

Roy syntyi bengalilaiseen sukuun Kalkutassa. Hän on naimisissa ja hänellä on kaksi Yhdysvalloissa asuvaa tytärtä. Hänen veljensä Saugata Roy on All India Trinamool Congress -puolueessa vaikuttava poliitikko ja Intian parlamentin jäsen.

Lähteet
-------

1. 1 2 3 4  Laitphlang, David: Tathagata Roy sworn in as Meghalaya governor *Hindustan Times*.  25.8.2018. Viitattu 4.10.2019.
2. ↑  Satya Pal Malik Appointed Meghalaya Governor, to Replace Tathagata Roy *News18*.  18.8.2020. Viitattu 3.2.2021.
3. 1 2 3  Banerjee, Rabi: Who is Tathagata Roy? Governor, Calcutta Metro designer, Modi fan *The Week*.  7.3.2018. Viitattu 4.10.2019.
4. ↑  Ganguli, Amylya: Why is this man still a governor? *Rediff*.  22.12.2017. Viitattu 4.10.2019.
5. ↑  Twitter-happy Meghalaya Governor Tathagata Roy is not new to controversies *moneycontrol.com*.  22.2.2019. Viitattu 4.10.2019.

Aiheesta muualla
----------------

* Kuvia tai muita tiedostoja aiheesta **Tathagata Roy** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Alankomaat

 |
|  |
| Muut | 
* IdRef

 |

 |
**Kosmologia** 

 

Yleistä 

* Maailmankaikkeus
* Kaikkeuden ikä
* Kaikkeuden muoto
* Kosmologian aikajana

Varhainen kaikkeus 

* Alkuräjähdys
* Alkuräjähdyksen aikajana
* Inflaatio
* Ydinsynteesi
* GWB
* Neutriinotausta
* Kosminen mikroaaltotausta

Laajeneva kaikkeus 

* Punasiirtymä
* Hubblen laki
* Kaikkeuden metrinen laajeneminen
* Kaikkeuden kiihtyvä laajeneminen
* Fridmanin yhtälöt
* FLRW-metriikka

Rakenteen muodostuminen 

* Kaikkeuden muoto
* Rakenteen muodostuminen
* Galaksien muodostuminen
* Galaksimuuri
* Suuren mittakaavan rakenne

Kaikkeuden tulevaisuus 

* Lämpökuolema
* Kaikkeuden lopullinen kohtalo

Osatekijät 

* Lambda-CDM-malli
* Pimeä aine
* Pimeä energia
* Pimeä virtaus

Kosmologian kokeita 

* Havaitseva kosmologia
* CoBE
* BOOMERanG
* Planck
* WMAP

 n • k • m 

**Epästandardi kosmologia** on mikä tahansa alkuräjähdykseen perustavan kosmologian eli niin kutsutun kosmologian standardimallin vaihtoehdoksi ehdotettu teoria maailmankaikkeuden synnystä ja kehityksestä. Termillä voidaan viitata myös alkuräjähdyksen hyväksyvään teoriaan, mikäli se poikkeaa merkittävästi vallitsevasta käsityksestä. 

Kosmologian historiassa on kaikkeuden alkuperästä on esitetty useita toisistaan poikkeavia teorioita. 1940-luvulta aina 1960-luvulle saakka kosmologia oli jakaantunut pääosin kahteen leiriin. Pysyvän tilan teoria edusti staattista ja ikuista kaikkeutta, kun taas alkuräjähdysteoria edusti äärellisen ikäistä ja jatkuvasti muuttuvaa kaikkeutta. Lopulta edistysaskeleet kokeellisessa kosmologiassa käänsivät enemmistön alkuräjähdyskosmologian puoleen.

Katso myös
----------

* Kosmogonia
* Tähtitiede
* Astrofysiikka

WikiaineistoWikiaineisto
Wikiaineistoon on tallennettu tekstiä aiheesta: 
***Kirjallisuutta kosmologiasta***
**Nivajoki** (ven. Нива, *Niva*, pohjoissaameksi *Njavejohka*) on 36 kilometrin pituinen joki Murmanskin alueen lounaisosassa Luoteis-Venäjällä. Nivajoki saa alkunsa Imanterojärven eteläpäästä ja laskee Vienanmeren Kantalahteen. Joen suulla sijaitsee Kantalahden kaupunki ja lähellä sen niskaa Poljarnyje Zori. 

 Joen kuohuja, kun se oli vielä vapaa (1919).
Nivajokeen rakennettiin 1930-luvun alussa suuri vesivoimalaitos ja 1940–1950-luvuilla kaksi laitosta lisää. Nivajoen voimalaitos mahdollisti Kantalahden ja Murmanskin välisen 278 kilometrin rataosan sähköistyksen ennen vuotta 1941.*lähde?* Nivajoen voimalaitoksen suuruutta kuvaa se, että Neuvostoliitto tilasi Tšekkoslovakiasta 10 teollisuusveturia käytettäväksi voimalaitostyömaalla.*lähde?*

Kolmen laitoksen nykyinen yhteisteho on 240 megawattia ja vuosituotanto 1 390 gigawattituntia. Laitokset ovat venäläis-suomalaisessa omistuksessa (Gazprom ja Fortum) olevan TGK-1-yhtiön omistuksessa.

Nivajoen voimalaitokset
-----------------------

| nimi | MW | GWh/a | m | valmistumisvuosi | kunta | yhtiö |
| --- | --- | --- | --- | --- | --- | --- |
| Nivan GES-1 | 26 |  |  | 1954 |  | TGK-1 |
| Nivan GES-2 | 60 |  |  | 1934 |  | TGK-1 |
| Nivan GES-3 | 155,5 |  |  | 1949 |  | TGK-1 |

Lähteet
-------

1. 1 2 3  Reka Niva (Venäjän vesistörekisteri joesta) *textual.ru*. Viitattu 27.7.2013. (venäjäksi)

Aiheesta muualla
----------------

* Kuvia tai muita tiedostoja aiheesta **Nivajoki** Wikimedia Commonsissa

* Energiayhtiö TGC-1: Kolskij-haaraosasto (Arkistoitu – Internet Archive) (suomeksi)
**Holyfield–Tyson II** oli Mike Tysonin ja Evander Holyfieldin välinen uusintaottelu. Ottelun virallinen nimi on *Holyfield-Tyson II, The Sound And The Fury* (suom. *Ääni ja vimma*). Ottelu oli jatkoa miesten Tyson–Holyfield I -ottelulle.

Ottelupaikaksi valittiin MGM Grand Garden Arena Las Vegasissa. Tuomarina toimi Mills Lane, joka valittiin tuomariksi Tysonin leirin protestoitua aikeita valita miesten ensimmäisen ottelun tuomarin Mitch Halpern.

Ottelun kulku
-------------

Ottelun alku oli Holyfieldin hallintaa, hän voitti kaksi ensimmäistä erää nimiinsä. Ongelmat alkoivat toisessa erässä Holyfieldin puskiessa Tysonin silmäkulmaa, joka aiheutti suuren haavan Tysonin vasemman silmän lähettyville.

Kolmannen erän alussa Tyson tuli kulmauksestaan pois ilman hammassuojiaan. Tuomari Mills Lane käski Tysonin kulmaukseensa laittamaan suojat paikalleen. Tyson laittoi hammassuojat ja ottelu jatkui. Hetken kuluttua Holyfield sai sidottua Tysonin. Tyson siirsi päänsä Holyfieldin viereen ja tavoitteli hampaillaan vastustajansa vasenta korvaa, saaden siitä pienen palan pois. Holyfield tönäisi Tysonin pois, ja Lane keskeytti ottelun väliaikaisesti. Holyfield käveli kulmaukseensa, jossa Tyson hyökkäsi hänen kimppuunsa tönäisten tämän köysiin. Lane ohjasi Tysonin pois ja auttoi Holyfieldin takaisin tämän kulmaukseen. Ottelu keskeytettiin muutamaksi minuutiksi, ja Lane vähensi Tysonilta kaksi pistettä. Holyfield oli kunnossa jatkaakseen ottelua.

Seuraavassa sidontatilanteessa Tyson puraisi palasen Holyfieldin oikeasta korvalehdestä. Holyfield irrotti välittömästi kätensä Tysonin ympäriltä ja hyppäsi taaksepäin. Lane ei keskeyttänyt ottelua, sillä molemmat miehet jatkoivat iskujenvaihtoa vielä vähän aikaa. Hetken kuluttua molemmat miehet kävelivät kulmauksiinsa ja ottelu keskeytettiin.
Dixon vuonna 2012.
**Tom Dixon** (s. 21. toukokuuta 1959 Sfax, Tunisia) on brittiläinen itseoppinut teollinen muotoilija, joka on toiminut Habitat-sisustusyrityksen ja suomalaisen Artekin taiteellisena johtajana ja tunnetaan myös yhteistyöstään muun muassa Ikean ja Adidaksen kanssa. Vuodesta 2002 hän on suunnitellut ja markkinoinut huonekaluja, valaisimia ja sisustustuotteita myös omalla Tom Dixon -tuotemerkillään, jolla on omia myymälöitä Lontoossa, Tokiossa, Hongkongissa, New Yorkissa ja Los Angelesissa.

Itseoppinut Dixon kertoo käyneensä vain päivän kestäneen kurssin autojen muovipuskurien korjauksessa. Hän tuli tunnetuksi 1980-luvun puolivälissä romumetallista hitsaamistaan huonekaluista. Hän perusti muiden nuorien muotoilijoiden kanssa Space-nimisen ryhmän. Vuosikymmenen lopulla Dixon teki läpimurtonsa italialaiselle Cappellinille suunnittelemallaan *S Chair* -tuolilla. 1990-luvun alussa hittituotteeksi muodostui pinoutuva lattiavalaisinmoduuli *Jack*, jota markkinoi Dixonin oma yritys Eurolounge.

Vuosina 1998–2007 Tom Dixon toimi Terence Conranin perustaman Habitat-sisustusketjun pääsuunnittelijana ja taiteellisena johtajana. Samaan aikaan hän toimi omalla Tom Dixon -brändillään ja perusti ruotsalaisen pääomasijoitusyhtiö Proventuksen kanssa Design Research -nimisen tuotekehitysalan holdingyhtiön, joka omistaa Tom Dixon -tavaramerkin. Proventus nimitti Dixonin vuonna 2004 myös tuolloin omistamansa Artekin taiteelliseksi johtajaksi Ben af Schulténin jälkeen. Dixon hoiti tätä tehtävää viiden vuoden ajan.

Lähteet
-------

1. ↑  Susie Rushton: Design: Ahead of the curve *The Independent*.  11.9.2007. Viitattu 18.4.2018.
2. ↑  Stores *Tom Dixon -sivusto*. Design Research Ltd.
3. ↑  IKEA ja Tom Dixon -yhteistyöstä syntynyt DELAKTIG-sohva myyntiin helmikuussa 2018 (Lehdistötiedote.)  30.11.2017. Ikea Oy. Viitattu 18.4.2018.
4. ↑  Jaime Derringer: Style Survival Kit by Tom Dixon for Adidas *Design Milk*.  1.10.2014. Viitattu 18.4.2018.
5. 1 2  Sirkku Taponen: Tom Dixon sparraa Artekia rohkeuteen *Taloussanomat*.  5.10.2008. Viitattu 18.4.2018.
6. ↑  History *Tom Dixon -verkkosivusto*. Design Research Ltd. Viitattu 18.4.2018.

Aiheesta muualla
----------------

* Kuvia tai muita tiedostoja aiheesta **Tom Dixon** Wikimedia Commonsissa

* Haastattelu *Turun Sanomissa* 2005
* Tom Dixon -tuotteita Finnish Design Shopissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Tšekki
* Alankomaat

 |
|  |
| Taiteenala | 
* Museum of Modern Art
* Victoria
* RKD Artists
* ULAN

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Tom Dixon
**Acalayong** on kaupunki Päiväntasaajan Guinean manneralueen lounaisosassa lähellä Gabonin vastaista rajaa.

Maantiede
---------

Acalayong sijaitsee Päiväntasaajan Guinean manneralueen eli Río Munin lounaisosassa Mbinin kaupungista etelään lähellä Gabonin vastaista rajaa. Rajalla on Muni-niminen estuaari. Lähialue on Munin estuaarin luonnonsuojelualuetta (*Reserva Natural del Estuario del Muni*).

Historia
--------

Gabon miehitti Acalayongia vuonna 1985 öljyn poraamiseksi. Päiväntasaajan Guinean presidentti Teodoro Nguema sai kuitenkin Gabonin lopulta luopumaan alueesta. Päiväntasaajan Guinean asevoimat iski epäselvistä syistä kaupunkiin pääsiäisenä vuonna 1994. Saman vuoden lokakuussa paikalla pidätettiin ja kidutettiin oppositiopuolueiden jäseniä, jotka olivat saapumassa kokouksesta Gabonin Librevillestä.

Lähteet
-------

1. 1 2  Max Liniger-Goumaz: *Historical dictionary of Equatorial Guinea*, s. 24, 63, 281, 413. 3. painos. Scarecrow Press, 2000. ISBN 0-8108-3394-8. (englanniksi)
2. ↑  Reserva Natural del Estuario del Muni *Ramsar Sites Information Service*. Viitattu 29.12.2021. (englanniksi)
Kuorma-autoon kiinnitetty yksisiipinen lumiaura lähellä Torontoa Kanadassa.
Kuorma-autoon kiinnitetty kaksisiipinen lumiaura Ranskan Pyreneillä.
**Lumiaura** on teiden, katujen ja muiden kulkuväylien talvikunnossapitoon tarkoitettu laite. Se muodostuu ajoneuvoon, traktoriin tai veturiin kiinnitetystä, yleensä yhdestä metallisesta terästä eli niin kutsutusta auran siivestä. Lumiauralla työnnetään kulkuväylille kasaantunut lumi kulkuväylän sivuille työntämällä auraa työkoneen edellä.

Lumiauraa ei yleensä kiinnitetä työkoneeseen kiinteästi, vaan auraa voidaan nostaa ja laskea, aurauskulmaa voidaan muuttaa sekä auran siipeä siirtää sivusuunnassa hydrauliikkalaitteistojen avulla.

Yksisiipinen lumiaura on yleisin suurten teiden talvikunnossapidossa käytettävä auramalli. Yksisiipistä auraa käytettäessä aurauslumi ohjataan ensisijaisesti pientareen puolelle, jolloin aurauksesta aiheutuva lumiryöppy ei häiritse vastaantulevaa liikennettä.
Yksisiipisen lumiauran aurauskulmaa ja kallistuskulmaa eteenpäin voidaan säätää hydrauliikan avulla. 

Kaksisiipistä lumiauraa käytetään pääasiassa kapeiden, yksiajokaistaisten väylien talvikunnossapidossa. Kaksisiipinen aura työntää aurauslumet edestään väylän molemmille puolille, eikä siten sovellu leveiden kulkupintojen auraamiseen.

Nivelaura on monipuolinen lumiaura, jota käytetään muun muassa pihojen ja pienempien teiden auraamiseen. Nivelaurassa on kaksi kääntyvää siipeä, joten aurauskulmaa voidaan säätää monipuolisesti. 

Sieppariauraa, eli zoom-auraa käytetään pääasiassa pihojen ja parkkialueiden auraamiseen, joissa tarvitaan ahtaisiin paikkoihin mahtuvaa auraa. Zoom-auran leveyttä ja aurauskulmaa voidaan säätää työkoneen hydrauliikan avulla. 

Lentoasemien kiitoteiden aurauksessa käytetään erikoisvalmisteisia leveitä lumiauroja. Näiden aurojen aurausleveys saattaa olla lähes kymmenen metriä. *lähde?*

Katso myös
----------

* Lumilinko
* Laatikkolumiaura

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **lumiaura**.
***The Daily*** on *The New York Times* -lehden vuodesta 2017 lähtien tuottama podcast-ohjelma. Ohjelmassa The New York Times -lehden toimittaja Michael Barbaro keskustelee lehden toimittajien ja kirjeenvaihtajien kanssa näiden lehteen kirjoittamista ajankohtaisista artikkeleista. Podcastista julkaistaan uusi jakso kuutena päivänä viikossa. Jokainen jakso kestää noin 20 minuuttia.

The Daily on noussut nopeasti hyvin suosituksi podcastiksi. The New York Timesin omien tilastojen mukaan pelkästään elokuun 2017 aikana 3,8 miljoonaa ihmistä kuunteli podcastia. Podcast on kuuntelijoille ilmainen ja se rahoitetaan mainostuloilla.

Lähteet
-------

1. ↑  "The Daily" Exceeds 100 Million Downloads *The New York Times company*. Viitattu 27.6.2018. (englanniksi)
2. 1 2  New York Times' Breakthrough 'The Daily' Soars Past 100M Download Mark *The Street*. Viitattu 27.6.2018. (englanniksi)
3. ↑  An appreciation of Michael Barbaro and the Daily *The New Yorker*. Viitattu 27.6.2018. (englanniksi)

Aiheesta muualla
----------------

* The Daily (englanniksi)
Nivalan lukio elokuussa 2016.
**Nivalan lukio** on Nivalassa sijaitseva lukio, joka perustettiin vuonna 1960. Lukio on sekä yleis- että etälukio.

Lukiolaisilla oli aluksi valittavana joko kielilinja tai matemaattinen linja, vuodesta 1970 myös reaalilinja. Linjajaosta luovuttiin vuonna 1975. Elokuussa 1974 siirryttiin peruskoulujärjestelmään, jonka seurauksena lukio jatkoi toimintaansa omana yksikkönään Nivalan kunnan koululaitokseen kuuluvana lukiona, jolla on oma johtokuntansa. Lukiossa oli oma kouluneuvostonsa, johon kuuluu kolme opettajaa ja kolme oppilasta. Koulutoiminta jatkui entisessä rakennuksessa peruskoulun yläluokkien kanssa. Tilanahtaus hankaloitti toimintaa, ja esimerkiksi lukiolaisten ruokailu jouduttiin järjestämään luokissa.

Vuonna 1988 lukio sai oman koulurakennuksensa Kalliontien toiselle puolelle, peruskoulun yläluokkien jäädessä Niva-Kaijan koululle.

Lukion rehtorina toimii Juha Maijala.

Aiheesta muualla
----------------

* Koulun kotisivu (Arkistoitu – Internet Archive)
* kirjastovirma.fi (Arkistoitu – Internet Archive)
**Lumijoen kirjasto** on Lumijoella sijaitseva kirjasto, joka kuuluu Oulun ympäristökuntien muodostamaan OUTI-kirjastot-kirjastojärjestelmään. Kirjasto sijaitsee Lumijoen kirkonkylässä. 

Lumijoen kunta sai ensimmäisen 80 neliömetrin kokoisen kirjaston vuonna 1972, joka oli siihen aikaan rohkea hanke pienellä paikkakunnalla, jolloin ei ollut monella paikkakunnalla omaa kirjastoa.

2000-luvun alussa kunta sai opetusministeriöltä rahoituspäätöksen uutta kirjastorakennusta varten. Tammikuussa 2005 avattiin uusi kirjastorakennus Lumijoentien eteläpuolelle kunnantaloa vastapäätä. Uutta kirjastorakennusta kutsutaan nimellä *Hiidenkivi*. Kirjasto palkittiin syksyllä 2006 Pro Kirjasto -palkinnolla.

Lähteet
-------

1. ↑  OUTI-kirjastot: Yhteistiedot *outikirjastot.fi*. Viitattu 9.7.2012.
2. 1 2 3 4  Lumijoen kirjaston historiaa *kirjastovirma.fi*.  Arkistoitu 24.5.2015. Viitattu 24.10.2010.
3. ↑  Lumijoen kirjasto Hiidenkivi *Lumijoen kunta*.  Arkistoitu 2.2.2011. Viitattu 24.10.2010.

Lumijoki

|  |  |
| --- | --- |
| Kylät ja kulmakunnat | 
* Ukuranperä
* Varjakka
* Ylipää

 |
| Luonto | 
* Lamunkari
* Lumijoki
* Rokonkari

 |
| Muut | 
* HL Hailuoto
* Kirjasto
* Kirkko
* Kunnantalo

 |
**Nivea** on maailmanlaajuinen ihon- ja vartalonhoidon tuotemerkki, jonka omistaa saksalainen yritys nimeltä Beiersdorf. Nivean tuotteisiin kuuluvat meikkituotteet, ihonhoitotuotteet kuten voiteet ja puhdistusaineet, 
deodorantit sekä hiustenhoitotuotteet.

Nivea-tuotemerkki valittiin vuonna 2009 viidennen kerran Reader’s Digestin (Suomessa Valitut Palat) tutkimuksessa luotetuimmaksi ihonhoitotuotemerkiksi Suomessa. Tuotemerkki valittiin myös kategoriavoittajaksi kaikissa muissa tutkimuksessa mukana olleissa Euroopan maissa .

Nivean historiaa
----------------

Purkki Nivea-kosteusvoidetta.
Nivea Creme pohjautuu vuonna 1911 tehtyyn keksintöön nimeltään Eucerit. Isaac Lifschütz oli saanut kehitellyksi emulgaattorin, jonka avulla vaikuttava aine, vesi ja rasva pystyttiin yhdistämään stabiiliksi voidepohjaksi. Lifschütz nimesi uuden emulsiovoiteen Niveaksi sen värin mukaan, sillä adjektiivi *niveus/nivea/niveum* tarkoittaa latinaksi lumivalkoista. 1919 markkinoille tuli ensimmäinen Nivea-saippua. Vuosina 1920–30 tulivat Nivean hiuspohjan ja päänahan tuotteet, suosituimpana Nivea Hair Milk, jonka sanottiin tekevän hiuspohjalle sen, minkä Nivea Cream tekee iholle.

Vuodesta 1924 Nivea Creamia on myyty sinisissä metallipurkeissa, joiden kannessa on valkoinen Nivean logo.

1980-luvulla Euroopassa After Shave Balmia markkinoitiin miehille ensimmäisenä parranajon jälkeen käytettävänä tuotteena, joka ei alkoholittomuutensa vuoksi ärsyttänyt ihoa.

Vuonna 1991 markkinoille tulivat Nivean deodorantit, ja samalla vuosikymmenellä Nivea löysi tutkimuksissaan Q10-ainesosan, jolla huomattiin olevan suuri tehtävä kehon solujen energiatuotannossa. Kun Q10-ihonhoitotuotteiden teho ikääntymistä vastaan saatiin selville, Nivea toi markkinoille Nivea Visage Anti-Wrinkle Q10 -päivävoiteen, josta tulikin maailman eniten myyty ryppyvoide. Myöhemmin Nivea laajensi Q10-tuoteperhettään.

Vuonna 2006 Nivea loi uuden ikääntymistä torjuva tuotesarjan, nimeltään DNAge Anti-Aging Care System, jonka tarkoituksena on suojata yksittäisten ihosolujen DNA:ta ulkoisten tekijöiden aiheuttamilta vaurioilta sekä lisätä uusien terveiden ihosolujen muodostumista.

Lähteet
-------

* Nivean internetsivut

### Viitteet

1. ↑  Valitut Palat Luotetuin Merkki 2009 [vanhentunut linkki] 27.06.2009.

Aiheesta muualla
----------------

* Kuvia tai muita tiedostoja aiheesta **Nivea** Wikimedia Commonsissa
| "Holy Diver"Dio |
| --- |
| Singlen "Holy Diver" kansikuva |
| Singlen tiedot |
|  Albumilta | *Holy Diver* |
|  B-puoli | ""Evil Eyes""Don't Talk to Strangers"" |
|  Äänitetty  | 1983 |
|  Julkaistu | elokuu 1983 |
|  Tuottaja(t) | Ronnie James Dio |
|  Tyylilaji | Hard rock, heavy metal |
|  Levy-yhtiö | VertigoWarner Bros. |
| Listasijoitukset |
| * Hot Mainstream Rock Tracks: 40.
* Official German Charts: 52.
* Topplistan: 60.
* Britannian singlelista: 72.
 |
| Dion muut singlet |
|  | "Holy Diver"1983 | "Rainbow in the Dark"1984 |

**"Holy Diver"** on heavy metal -yhtye Dion ensimmäinen single sen debyyttialbumilta Holy Diver. Se julkaistiin elokuussa 1983. "Holy Diver" oli julkaisuviikollaan Hot Mainstream Rock Tracks -listan sijalla 40, mutta nykyisin sitä pidetään klassikkona ja yhtenä merkittävimmistä heavy metal- ja hard rock -kappaleista. Sen kirjoitti ja tuotti Ronnie James Dio, ja se nauhoitettiin Los Angelesissa.

Vuonna 2009 "Holy Diver" oli 43. sijalla VH1:n listalla *Top 100 Hard Rock Songs*.

"Holy Diverin" musiikkivideon on ohjannut ja editoinut Arthur Ellis. Musiikkivideo tehtiin erityisen pienellä budjetilla ja siinä on vain laulaja heilumassa miekan kanssa.

Lähteet
-------

1. ↑  Musicline.de (saksaksi)
2. ↑  swedishcharts.com - DIO - Holy Diver (englanniksi)
3. ↑  Official Singles Chart Top 100 (englanniksi)
4. ↑  Vh1 "Top 100 Hard Rock Songs" Internet Archivessa (englanniksi)
**Academia Sinica** (kiin.: 中央硏究院; pinyin: *Zhōngyāng Yánjiùyuàn*) on yksi Taiwanin johtavista akatemioista. Sen päämaja sijaitsee maan pääkaupunki Taipeissa.

Historia
--------

Akatemian jäseniä valokuvassa vuonna 1948.
Academia Sinica perustettiin Kiinan tasavallan aikana vuonna 1928 Nanjingin kaupungissa. Kansallismieliset siirtyivät Taiwaniin kommunistien ottaessa vallan Kiinan mannermaalla sisällissodan seurauksena vuonna 1949. Academia Sinica siirtyi heidän mukanaan ja aloitti toimintansa uudelleen Taipeissa. Akatemian toiminta kasvoi ensin hitaasti budjettivaikeuksien ja poliittisen epävakauden takia. Kasvu alkoi, kun akatemiaan investoitiin enemmän etenkin entisen rehtori Yuan T. Leen virkakaudella. Nykyisenä presidenttinä toimii James C. Liao. Hänet valittiin tehtävään vuonna 2016.

Toiminta
--------

Biodiversiteetin tutkimuskeskus.
Hallinnollisesti Academia Sinica on Taiwanin presidentinkanslian alaisuudessa, mutta se on muuten pitkälti itsenäinen tutkimustyön tekemisessä. Akatemian viralliset tavoitteet ovat tehdä akateemista tutkimusta luonnontieteissä, humanistisissa tieteissä ja yhteiskuntatieteissä, sekä ohjeistaa ja tukea akateemisen tason nousua Taiwanissa.

Academia Sinicaan kuuluu 269 akateemikkoa ja 2 054 opiskelijaa, joista noin puolet suorittaa tohtorintutkintoa. Akateemikko on puolestaan myönnetty arvonimi, joka ei edellytä varsinaisia yhteyksiä akatemiaan. Academia Sinica julkaisee joitakin tieteellisiä julkaisuja, kuten *Zoological Studies* ja *Statistica Sinica*.

Lähteet
-------

1. ↑  Contact Us *中央研究院*. Viitattu 31.7.2021. (englanniksi)
2. ↑  History and Mission Academia Sinica.  Arkistoitu 11.6.2012. Viitattu 3.2.2015. (englanniksi)
3. ↑  Liao named Academia Sinica head *Taipei Times*.  4.6.2016. Viitattu 31.7.2021. (englanniksi)
4. 1 2  Cheng, Linsun ja Brown, Kerry: *Berkshire Encyclopedia of China*, s. 5. Berkshire Publishing Group, 2009. ISBN 0-9770159-4-7. (englanniksi)
5. ↑  Facts and Figures Academia Sinica.  Arkistoitu 3.2.2015. Viitattu 3.2.2015. (englanniksi)
6. ↑  Convocation Academia Sinica. Viitattu 3.2.2015. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Academia Sinica**.
* Academia Sinican nettisivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Japani
* Tšekki
* Australia

 |
|  |
| Taiteenala | 
* Te Papa (New Zealand)
* ULAN

 |
|  |
| Muut | 
* IdRef

 |

 |
**Frans Richard Julius Granberg** (2. marraskuuta 1869 Tampere – 19. marraskuuta 1939 Tukholma) oli suomalainen pankkimies ja filatelisti.

Granbergin vanhemmat olivat apteekkari Edvard Julius Granberg ja Gustava Paulina Sacklén. Hän pääsi ylioppilaaksi Helsingin yksityislyseosta 1890 ja opiskeli Helsingin yliopistossa oikeustiedettä.

Granberg toimi vuodesta 1898 Suomen Maanviljelys- ja Teollisuuspankin prokuristina. Hän toimi pörssimeklarina Helsingin pörssissä 1915–1920 ja oli vuonna 1918 perustetun *Pankkiiriliike Courtagen* toimitusjohtajana ja osakkaana 1919–1924. Sittemmin Granberg oli vuonna 1932 perustetun postimerkkikauppaa harjoittaneen *Oy Filatelia Ab*:n osakkaana.

Granberg tarjosi vuonna 1931 vuosien aikana keräämäänsä suomalaisten ehiöiden kokoelmaa Postimuseolle. Kun museolla ei ollut määrärahoja kokoelman ostamiseen hankittiin ostohinta laskemalla liikkeelle 15. lokakuuta 1931 100 000 kappaletta *Pro Filatelia*-postimerkkiä jonka myyntihinta oli 5 markkaa ja nimellisarvo 1 markka. Kokoelma ostettiin sitten Postimuseolle Pro Filatelia-merkkien myynnistä saadulla 370 000 markalla.

Granberg oli naimisissa vuodesta 1896 Karin Dagmar Landénin kanssa.

Teoksia
-------

* *Die Ganzsachen von Finnland*. Philipp Kosack, Berlin 1903
* *Katalog över "Direktör Rich. Granbergs samling av Finlands helsaker" i Rikspostmuseum i Helsingfors* ; utarb. på uppdrag av Post- och telegrafstyrelsen av Rich. Granberg. Post- och telegrafstyrelsen, Helsingfors 1934 ; suomeksi nimellä *"Johtaja Rich. Granbergin kokoelma Suomen ehiöitä" Valtion postimuseossa Helsingissä : luettelo* ; Posti- ja lennätinhallituksen toimesta laatinut Rich. Granberg. Posti- ja lennätinhallitus, Helsinki 1934
* *Katalog över Postmuseets i Finland utländska frimärken*. Post- och telegrafstyrelsen, Helsingfors 1938, suomeksi nimellä *Suomen postimuseon ulkomaisten postimerkkien luettelo*. Posti- ja lennätinhallitus, Helsinki 1938

Lähteet
-------

1. 1 2 3  GRANBERG Frans Richard Julius. *Ylioppilasmatrikkeli 1853–1899*. Helsingin yliopiston verkkojulkaisu.
2. 1 2  Pörssitieto G. Kock : Pörssin kaikki jäsenet 1912-84
3. ↑  Pörssitieto G. Kock : Filateliaa ja osakkeita - eräitä osakeyhtiömuotoisia postimerkkiliikkeitä
4. ↑  Pro Filatelia (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1853–1899

 |

 |
**Putkipommi** on putken sisään suljettu räjähde. 

Mustalla ruudilla täytetty putkipommi

Rakenne
-------

Putki on suljettu tiiviisti, esimerkiksi liimaamalla epoksiliimalla putki kiinni molemmista päistä. Putken sijasta voidaan käyttää pulloa.

Räjähde voi olla ruutia, ruudin tapaista tehokkaampaa seosta tai varsinaista räjähdysainetta, joka saattaa olla yksi- tai kaksikomponenttiräjähdettä. Putken materiaali voi olla joko metallia tai muovia. Putkipommin rakentaminen on monesti vaarallista, sillä ruuti syttyy helposti hankaussähköstä eli staattisesta sähköstä tai hankauksen kitkasta esimerkiksi kierrettäessä putken päässä olevaa kantta kiinni.
Toisaalta jotkut räjähtävät yhdisteet kuten HMTD voivat reagoida metalliputken kanssa.

Putkipommia rakennettaessa on sattunut monia vakavaan vammautumiseen tai kuolemaan johtaneita onnettomuuksia.

Toiminta
--------

Ruutiputkipommin teho perustuu siihen, että ruuti räjähtää putkessa suuremmassa paineessa ja levittää sirpaleita ympäristöön. Paras sytytys saadaan sähkö- tai muulla vastaavalla nallilla, jossa on nalliaine ja räjäytin. Nalli takaa myös ruudin nopeamman räjähtämisen ja siten suuremman räjähdystehon.

Putkipommeja käyttävät usein terroristit ja rikolliset.

Lähteet
-------

1. ↑  Putkipommi räjähti autotallissa Iissä - teinipoika loukkaantui  17.10.2014. Iltalehti. Viitattu 9.11.2014.

CommonsCommons
Wikimedia Commonsissa on kuvia tai muita tiedostoja aiheesta **Putkipommi**.
**Yamar Thiam** (s. 12. helmikuuta 1962 Malla, Senegal) on senegalilaissyntyinen rumpali. Thiam alkoi soittaa puhuvaa rumpua (tama) korvakuulolta, lisäten traditioon omia luovia osuuksiaan. Thiamit muuttivat 1972 Senegalin pääkaupunki Dakariin, jossa saman vuosikymmenen lopulla syntyi kansallinen pop-musiikin suuntaus mbalax. Alle 20-vuotiaana mbalax-yhtyeissä muusikon uransa aloittanut Yamar Thiam on soittanut myös Afrikan kuuluisimman muusikon Youssou N'Dourin perustamassa *Super Etoile de Dakar* -yhtyeessä. Suomalainen kitaristi Hasse Walli kokosi 1988 Dakarin parhaista muusikoista musiikin eri genrejä fuusioineen Asamaan–yhtyeen, johon myös Yamar kuului.

Suomessa asuvien senegalilaismuusikkojen muodostama, mblaxia sekä perinteistä rumpu- ja laulumusiikkia esittävä Galaxy soitti ensimmäiset rytminsä 1991. Galaxyn soittaessa perinteisiä Wolof-heimon rytmejä johtajarumpuna toimii Yamar Thiamin puhuva rumpu, tama. Kaksi CD:tä (*Nobeel*, 1997 ja *L’Insecurité*, 2003) julkaisseen Galaxyn lisäksi Yamar Thiam on ollut jo 15 vuotta mukana Konserttikeskuksen kysytyimpiin kokoonpanoihin kuuluvassa, mm. suomalaista runoutta tulkitsevassa Lyyran Tähtikuvio & Vega –yhtyeessä. Galaxyn tavoin myös Lyyran tähtikuvio yhdistää eri kulttuurien musiikillisia aineksia glokaaliksi coktailiksi.

Yamar Thiamin wolofinkielistä laulua on kuultavissa myös Mikko Alatalon ja Juice Leskisen 2004 julkaistulla CD:llä *Senaattori ja Boheemi*. Yamar Thiam lukeutuu kansallisesti ja kansainvälisesti arvostetuimpien muusikkojemme joukkoon. Muusikontyönsä ohessa hän on myös griot, kalevalaisten runonlaulajiemme kaltainen oman heimonsa suullisen perinteen säilyttäjä ja eteenpäin siirtäjä. valtiovalta katsoi 2005 Galaxyn ansiot Suomi-palkinnon arvoisiksi, ja vuotta myöhemmin Yamar Thiamille myönnettiin Alajärven kaupungin kulttuuripalkinto. Suomeen 1992 muuttaneen ja Alajärvellä vuodesta 1998 asuneen Yamar Thiamin perheen muodostavat vaimo ja kaksi tytärtä.

Aiheesta muualla
----------------

* Yamarin kotisivut (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
Grey Street Newcastlen keskustassa.
**Richard Grainger** (1797–1861) oli englantilainen kiinteistöalan yrittäjä. Hän vaikutti suuresti siihen, miltä Newcastlen keskusta näyttää nykyisin, sillä hän rakennutti sinne monia merkittäviä osia vuosina 1835–1842. Grainger kehittyi kahdessakymmenessä vuodessa rakennustöiden hanslankarista Koillis-Englannin suurimmaksi kiinteistöalan toimijaksi. Hän rakennutti Eldon Squaren, Leezes Terracen, Royal Arcaden ja Grainger Marketin.

Grainger käytti useita nimekkäitä paikallisia arkkitehtejä, kuten John Dobsonia, John Stokoeta, John ja Benjamin Greeniä, Thomas Oliveria ja John Wardlea. Grainger Marketiksi kutsuttua toria pidettiin omana aikanaan ennennäkemättömän suurellisena marmorisine suihkulähteineen, ja sen kaasuvaloilla valaistuihin avajaisiin osallistui yli kaksituhatta ihmistä. Graingerin saama tilaisuus uudistaa ja suunnitella koko kaupungin keskusta oli harvinaislaatuinen; Georges-Eugène Haussmann pääsi tekemään saman Pariisille vuosikymmeniä myöhemmin Napoleon III:n aikana. Erilaiset hankkeet eivät aina olleet kannattavia, ja Grainger viettikin elämänsä viimeiset vuosikymmenet varattomana ja sivussa julkisuudesta.

Newcastlen vanha keskusta, Grainger Town, on nimetty Graingerin mukaan. Grainger Townissa on 450 rakennusta, joista lähes puolet on museoviraston suojelemia. Alue oli 1970-luvulla rappeutumassa pahasti, mutta vuosina 1997–2003 siellä toteutettiin laajamittainen kehityshanke, jonka aikana rakennuksia kunnostettiin ja alueelle tuotiin uutta elämää ja työpaikkoja.

Lähteet
-------

1. 1 2  Grainger Town Project Newcastle city.  Arkistoitu 18.2.2007. Viitattu 29.6.2011. (englanniksi)
2. 1 2  Usherwood et al.: *Public sculpture of North-East England*, s. 147. Liverpool University Press, 2000. ISBN 9780853236351. Teoksen verkkoversio.
3. ↑  Richard Grainger Sclews.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* ULAN

 |
|  |
| Muut | 
* SNAC

 |

 |
Puinen lumiaita Sveitsin Alpeilla.
**Lumiaita** on vuoden lumiseksi ajaksi jonkin matkan päähän tiestä avoimilla paikoilla pystytettävä, yleensä tilapäinen aita, jonka tarkoituksena on vähentää lumen kinostumista tielle. Aita hidastaa tuulen nopeutta paikallisesti ja johtaa näin lumen kasautumiseen aidan taakse ja vähentää lumen kasautumista tielle aidan edessä. Nykyään lumiaidoista on Suomessa julkisessa tienpidossa paljolti luovuttu kasvaneiden työvoimakustannusten ja parantuneen aurauskaluston takia. Etenkin Lapissa ja joillakin yksityisteillä niitä saatetaan edelleen käyttää, etenkin tuulelle alttiilla paikoilla. Lumiaita voi olla joko kiinteä tai se pystytetään vain talveksi riippuen paikasta. Aiemmin lumiaidat tehtiin puusta. Nykyään niitä valmistetaan myös muovista.

Lähteet
-------

1. 1 2  Lumiaidat kadonnutta kansanperinnettä  24.2.2012. YLE Pohjois-Karjala. Viitattu 20.12.2013.
2. 1 2 3  Hämäläinen Esko: *Yksityistien kunnossapito*, s. 61. Suomen tieyhdistys, 2012. ISBN 978-952-99824-3-1 (nid.) ISBN 978-952-99824-4-8 (PDF). Julkaisun verkkoversio (PDF) (viitattu 20.12.2013).  (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Lumiaita** Wikimedia Commonsissa
Run kuvassa Nailaka-saaren oikealla puolella.
**Run** on Indonesian Bandasaariin kuuluva pieni saari. Sen pituus on noin 3 km ja leveys alle 1 km.

Runin taloudellinen merkitys on aiemmin ollut huomattava aikoinaan vain Banda-saarilla kasvaneesta muskottipuusta (*Myristica fragrans*) saatavan muskottipähkinän ja muskottimausteen vuoksi. Maustekaupan historian aikana Englannin Itä-Intian kauppakomppanian edustajan James Lancasterin toisen tutkimusretken mukana olleet merenkävijät John Davis ja John Middleton, jotka asuivat Bantenissa, saapuivat saarelle 1603 ja loivat hyvät suhteet sen asukkaisiin. 25. joulukuuta 1616  kapteeni Nathaniel Courthope saapui Runille puolustamaan sitä Hollannin Itä-Intian kauppakomppanian vaatimuksia vastaan. Hän solmi asukkaiden kanssa sopimuksen, jolla he hyväksyivät Englannin kuninkaan saaren hallitsijaksi. Hollantilaiset piirittivät saarta neljä vuotta ja surmasivat Nathaniel Courthopen väijytyksessä 1620, jolloin englantilaiset ja heidän paikalliset liittolaisensa poistuivat taistelutta.

Vuonna 1654 solmitun Westminsterin rauhansopimuksen mukaan saaren olisi pitänyt palautua Englannille. Ensimmäinen yritys vuonna 1660 epäonnistui, toisen, vuonna 1665 tehdyn, yrityksen jälkeen englantilaiset kauppiaat karkotettiin vielä samana vuonna ja hollantilaiset tuhosivat muskottipuut.

Bredan rauhansopimuksessa sovittiin tilanteen pysymisestä ennallaan, ja englantilaiset saivat pitää Manhattanin saaren, jonka Yorkin herttua (myöhemmin Englannin kuningas Jaakko II, silloisen kuningas Kaarle II:n veli) oli vallannut laittomasti 1664 ja muuttanut sen nimen Uusi Amsterdam New Yorkiksi, kun taas Run jäi virallisesti hollantilaisten haltuun. Hollantilaiset menettivät muskottipähkinän ja muskotin monipolin, kun muskottipuut siirrettiin Ceylonille, Singaporeen ja muihin Britannian siirtokuntiin 1817 sen jälkeen kun kapteeni Cole oli 1810 vallannut pääsaaren Bandalontorin, mikä aiheutti Hollannin ylivallan murenemisen maustekaupassa. Runin saarella kasvaa kuitenkin edelleenkin muskottipuita.

Lähteet
-------

1. ↑  Timeline Indonesia (Arkistoitu – Internet Archive)

Kirjallisuutta
--------------

* Milton, Giles: *Muskottisota*, John Nurmisen Säätiö, 2009
Ilmakuva Iisalmen keskustasta räjähdyksen jälkeen.
**Putkolan pamauksena** tunnettu räjähdysonnettomuus tapahtui 14. syyskuuta 1965 Iisalmen keskustassa. Räjähdyksessä ja sitä seuranneessa tulipalossa tuhoutui täysin *Putkola Oy*:n liikerakennus myymälöineen, konttoreineen ja varastoineen. 

Myös lähellä ollut *Pohjois-Savon Kauppa Oy*:n varastorakennus paloi ja ikkunoita rikkoontui laajalta alueelta lähikortteleissa. Räjähdys tapahtui yöllä, joten siitä ei aiheutunut ihmishenkien menetyksiä, koska rakennukset olivat tyhjillään. Muutamia henkilöitä loukkaantui ja aineelliset vahingot olivat huomattavat. 

Räjähdyksen aiheutti todennäköisesti Putkola Oy:n maali-, lakka- ja kaasupullovarastossa syttynyt tulipalo. Onnettomuuden laajuuteen arveltiin vaikuttaneen myös kantopommivaraston räjähtämisen. Kanto- eli raivauspommeja liikkeen varastossa oli yhteensä 110–115 kilogrammaa sekä kivipommeja 35–40 kilogrammaa.

Lähteet
-------

* Killinen, Kullervo – Lehtola, Erkka – Seppälä, Raimo (toim.): "Iisalmen pamaus", *Maailman tapahtumat 1965*, s. 153. Helsinki: Kirjayhtymä, 1965.
* Helsingin kaupunginkirjasto – Kysy mitä vain -palvelu.
* Räjähdys Iisalmessa 14.9.1965. *Palontorjunta*-lehti 8/1965.
* Tšokkinen, Anja: *Iisalmen kaupungin historia 1930–1969.* Iisalmen kaupunki, 1996.

### Viitteet

1. ↑  Maailman tapahtumat 1965, 153
2. ↑  *Palontorjunta*-lehti 8/1965, s. 401.
"**Run Away**" on moldovalaisen SunStroke Project -kokoonpanon ja laulaja Olia Tiran kappale, jolla he edustivat Moldovaa vuoden 2010 Eurovision laulukilpailussa. Kappaleen ovat säveltäneet SunStroke Projectin Anton Ragoza ja Sergei Stepanov, ja sen on sanoittanut Alina Galetskaja. Kappaleen kesto on tasan kolme minuuttia.

SunStroke Project ja Olia Tira kilpailivat laulukilpailun ensimmäisessä semifinaalissa, jossa he sijoittuivat kymmenenneksi ja selviytyivät jatkoon 52 pisteellä. Finaalissa "Run Away" sijoittui 22. sijalle kerättyään 27 pistettä. Kappale sai vain Kreikalta täydet 12 pistettä.

Sergei Stepanovin kappaleessa kahdesti esittämästä saksofonisoolosta tanssiliikkeineen tuli kilpailun jälkeen internet-ilmiö, josta hän sai lempinimen "Epic Sax Guy".

Lähteet
-------

* 

### Viitteet

1. 1 2  Sunstroke Project & Olia Tira *eurovision.tv*. Viitattu 17.7.2021. (englanniksi)
2. ↑  First Semi-Final of Oslo 2010 *eurovision.tv*. Viitattu 17.7.2021. (englanniksi)
3. ↑  Grand Final of Oslo 2010 *eurovision.tv*. Viitattu 17.7.2021. (englanniksi)
4. ↑  Brown, Damon: Is this guy the Web's new rickroll? *CNN*.  2.8.2010. Viitattu 24.2.2017. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Valentín Surif, 2005
**Valentín Surif** on argentiinalainen pianisti.

Surif syntyi Buenos Airesissa. Hänen opettajiinsa kuuluivat Earl Wild, Alicia de Larrocha, Carlo Zecchi, Sergio Lorenzi, Aimee Wiele ja Roberto Caamaño. Surif on kiertänyt maailmaa resitalistina ja solistina tunnettujen orkesterien, kuten Bogotán filharmonisen orkesterin kanssa. Hän on esiintynyt sellaisten kapellimestareiden kuin Enrique Bátizin, Juan Carlos Zorzin, Bruno Bandinin, Mario Majnaricin ja Eduardo Carrizosan johdolla.

Surif on omistautunut urallaan argentiinalaiselle musiikille. Hänen ohjelmistoonsa on kuulunut musiikkia sellaisilta argentiinalaisilta säveltäjiltä kuin Alicia Terzianilta, Roberto García Morillolta, Carlos Suffernilta, Silvano Picchilta, Juan José Ramosilta ja Alberto Ginasteralta. Surifin muun ohjelmiston joukossa on ollut teoksia muiden muassa Johann Sebastian Bachilta, Ludwig van Beethovenilta, Frédéric Chopinilta, Claude Debussylta, George Gershwinilta, Franz Lisztiltä, Wolfgang Amadeus Mozartilta ja Heitor Villa-Lobosilta. Surif on tehnyt Marco Polo -levymerkille levytyksiä Alberto Williamsin pianoteoksista.

Lähteet
-------

1. 1 2 3  Valentín Surif Naxos
**Nimeni on Cox** (*Gestatten, mein Name ist Cox*) on Rolf ja Alexandra Beckerin romaanisarja, jonka pohjalta on tehty elokuva ja televisiosarja sekä tunnetuimpana kuunnelmasarja *Hyvää iltaa, nimeni on Cox* (*Gestatten, mein Name ist Cox*). Georg Jacobyn ohjaama elokuva *Nimeni on Cox* valmistui 1955.

Romaanit
--------

Cox-romaanisarjasta on vuonna 1963 julkaistu Viljo Ensio Kukkosen suomentamana kaksi teosta:

* *Nimeni on Cox. osa 1: Nimeni on Cox* (Gestatten – mein Name ist Cox) (Valpasmainos, 1963).
* *Nimeni on Cox. osa 2: Salaperäinen matkalaukku* (Mord auf Gepäckschein) (Valpasmainos, 1963).

Kuunnelmasarja
--------------

Yleisradio on vuonna 1966 tuottanut suomeksi 20-osaisen Cox-kuunnelmasarjan *Hyvää iltaa, nimeni on Cox: Tytöllä on sata nimeä*, jonka on suomentanut Olavi Linnus. Seikkailija ja uhkapeluri Paul Coxia näyttelee Joel Rinne. Sarjan on ohjannut Eero Leväluoma, ja tunnussävelmän on säveltänyt Siegfried Franz. Yleisradio on julkaissut kuunnelmasarjan kymmenenä C-kasettina (1989) ja viitenä cd:nä (2005).

Yleisradio esitti sarjan uusintana 22. elokuuta 2015 alkaen, ja se oli kuunneltavissa myös Areenassa.

### Näyttelijät

|  |  |  |
| --- | --- | --- |
|  **Näyttelijä**  | … |  **Rooli**
  |
|  Joel Rinne  | … |  Paul Cox
  |
|  Heidi Krohn  | … |  Winnie
  |
|  Leo Riuttu  | … |  tarkastaja Carter
  |
|  Keijo Komppa  | … |  Goodman 
  |
|  Martta Kontula  | … |  nainen autokorjaamossa
  |
|  Severi Seppänen  | … |  portieri
  |
|  Mauri Jaakkola  | … |  tarjoilija pelikerhossa
  |
|  Lauri Kuosmanen  | … |  pelipankinhoitaja
  |

Lähteet
-------

1. ↑  Sampsa Oinaala: Paul Cox seikkailee jälleen.  *Helsingin Sanomat*, 22.8.2015, s. C 28.
2. ↑  Fennica-tietokanta
3. ↑  Hyvää iltaa, nimeni on Cox, Yle.fi, viitattu 22.8.2015
**Työmatkavähennys** on verotettavasta tulosta työmatkakulujen perusteella tehtävä vähennys. Verovelvollinen tekee sen veroilmoitukseen. "Työmatkavähennys" on tässä yhteydessä eri asia kuin kodin ja työpaikan välisen matkan perusteella tehtävät verovähennykset. 

**Työmatka** tarkoittaa tässä tilapäisiä matkoja työtehtävien tilapäiselle suorituspaikalle (esimerkiksi matkat työpaikalta asiakkaiden luokse). 

Veroviranomaisten mukaan tilapäisistä matkoista erityiselle työntekemispaikalle aiheutuneet kustannukset, joita ei ole verovapaasti korvattu, vähennetään niin sanottuina luonnollisina vähennyksinä. Matkakustannukset vähennetään tällöin todellisten kulujen, esimerkiksi oman auton käytön mukaan, eikä niihin sovelleta 600 euron omavastuuta ja 7 000 euron enimmäisrajoitusta.

Katso myös
----------

* Kilometrikorvaus
* Verovähennys

Lähteet
-------

1. ↑  Matkakustannukset verotuksessa – ohje palkansaajalle, Vero.fi (luettu 19.8.2012)
2. ↑  vero-opas 2012 (Arkistoitu – Internet Archive)

Aiheesta muualla
----------------

* Matkakustannukset verotuksessa – ohje palkansaajalle, Vero.fi